b'\n_START_ARTICLE_\nAmon Hen\n_START_PARAGRAPH_\nAmon Hen (sindaria, suom. N\xc3\xa4\xc3\xb6n vuori) on kukkula J. R. R. Tolkienin luomassa fantasiamaailmassa Keski-Maassa. Amon Hen sijaitsee Anduin-virran l\xc3\xa4nsirannalla vastap\xc3\xa4\xc3\xa4t\xc3\xa4 Amon Lhawia. Se rakennettiin Gondorin valtakunnan alkuaikoina, mahdollisesti jo Toisella Ajalla. Amon Hen on yksi kolmesta huipusta jotka sijaitsevat Nen Hithoel -j\xc3\xa4rven etel\xc3\xa4p\xc3\xa4\xc3\xa4ss\xc3\xa4, Raurosin putousten vieress\xc3\xa4. Keski-Maan Kolmannella Ajalla Amon Henill\xc3\xa4 k\xc3\xa4ytiin taistelu Rautapihan uruk-hai-joukkojen ja Sormuksen Ritarien v\xc3\xa4lill\xc3\xa4. Siell\xc3\xa4 kohtasi loppunsa monta kymment\xc3\xa4 \xc3\xb6rkki\xc3\xa4 sek\xc3\xa4 Boromir Denethorin poika. Amon Heni\xc3\xa4 pidet\xc3\xa4\xc3\xa4n Keski-Maassa viisauden ja kukoistuksen paikkana: siell\xc3\xa4 seisovat Keski-Maan ylv\xc3\xa4imm\xc3\xa4t patsaat, jotka esitt\xc3\xa4v\xc3\xa4t suurta kuningasta Elendili\xc3\xa4 ja h\xc3\xa4nen poikaansa Isilduria.'